**Rahoituksen saaja**

Keski-Pohjanmaan sosiaali- ja terveyspalvelukuntayhtymä

**Hankkeen kuvaus**

Hankkeen tavoitteena on henkilöstön, esimiesten ja johtajien mielenterveysosaamisen vahvistaminen hankealueen kunnissa, sosiaali- ja terveydenhuollossa, järjestöissä ja seurakunnissa. Kohderyhminä ovat kuntien johto ja sivistystoimen henkilöstö, alueen sosiaali- ja terveydenhuollon henkilöstö sekä alueella toimivat järjestöt ja alueen seurakunnat.

Mielenterveysosaamista vahvistetaan järjestämällä Mielenterveyden ensiapu, eli MTEA-koulutusta. Tavoitteena on lisäksi varmistaa koulutusten jatkuvuus hankkeen päätyttyä. Tätä varten laaditaan toimintarakenne MTEA-koulutustoiminnan vakiinnuttamiseksi (vastuutaho, aikataulu, resurssi) ja järjestää MTEA-ohjaajakoulutuksia ohjaajien saamiseksi alueelle.

Hankkeen tuloksena alueella on 135 -180 MTEA/NMTEA-koulutuksen käynyttä osaajaa, jotka vievät osaamistaan kuntien peruspalveluissa, sosiaali- ja terveydenhuollossa, järjestöissä ja seurakunnissa eteenpäin ja hyödyntävät sitä omassa työssään ja toiminnassaan alueen väestön hyväksi. Toisena tuloksena alueella on kahdeksan MTEA/NMTEA-ohjaajaa, jotka kouluttavat uusia MTEA/NMTEA-osaajia hankkeen alueelle. Kolmantena tuloksena on koulutusten ja osaamisen koordinoinnin ja toteutuksen toimintamalli, jota toteutetaan hankkeen päätyttyä osana normaalia toimintaa.

Lisäksi hankkeessa on tarkoitus tiedottamisen ja viestinnän avulla vähentää mielenterveysongelmiin liittyvää stigmaa ja lisätä kuntalaisten mielenterveystaitoja. Toiminta jatkaa alueella jo tehdyn kehittämistyön juurruttamista.